stanford-oval/wikipedia huggingface dataset:
Bruce Cassidy

| Bruce Cassidy |
| --- | --- |

Henkilötiedot
Syntynyt: 20. toukokuuta 1965 (ikä 59) Ottawa Ontario Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  80 kg
Seura
Seura:  Vegas Golden Knights (NHL)
Sarja:  NHL
Tehtävä:  päävalmentaja
Pelaajaura
Pääsarjaura:  1984–1996
Seurat:  Chicago Blackhawks (NHL)
NHL-varaus:  18. varaus, 1983 Chicago Blackhawks
Valmennusura
Vuodet:  1996–
Seurat:  Jacksonville Lizard Kings (ECHL), Indianapolis ice (IHL), Trenton Titans (ECHL), Grand Rapids Griffins (AHL), Washington Capitals (NHL), Kingston Frontenacs (OHL), Providence Bruins (AHL), Boston Bruins (NHL)
Bruce Cassidy (s. 20. toukokuuta 1965) on kanadalainen entinen jääkiekkoilija sekä nykyinen päävalmentaja, joka valmentaa tällä hetkellä Vegas Golden Knightsia.
Pelaajaura

Cassidy pelasi ennen valmentajauraansa NHL-seura Chicago Blackhawksissa. Blackhawks varasi Cassidyn vuoden 1983 varaustilaisuudessa numerolla 18. Hän pelasi NHL:ssä aina kauteen 1989-1990 saakka, jolloin hän siirtyi pelaamaan muun muassa Italian sekä Saksan liigaan. Pelaajauran viimeisinä vuosina Cassidy siirtyi vielä takaisin Amerikkaan pelaamaan IHL-liigan Indianapolis Iceen. Cassidy lopetti pelaajauransa kauteen 1996-1997, ja hän aloitti samalla kaudella valmentajan uransa.
Valmennusura

Cassidy aloitti valmennusuransa ensin pienemmissä Pohjois-Amerikan liigoissa, kuten ECHLssä sekä IHLssä. Kaudeksi 2002-2003 hänet nimitettiin ensimmäistä kertaa NHL-seuran päävalmentajaksi, jolloin hän valmensi Washington Capitalsia. Myöhemmin hän siirtyi kaudella 2008-2009 Providence Bruinsin päävalmentajaksi AHL:ään. Hän toimi joukkueen päävalmentajana aina kauteen 2015-2016 saakka, jolloin Cassidy nimitettiin NHL-joukkue Boston Bruinsin päävalmentajaksi. 
Cassidy onnistui kaudella 2018-2019 valmentamaan Bruinsin aina Stanley Cupin finaaleihin saakka, mutta joukkue kuitenkin hävisi finaalisarjan St. Louis Bluesille niukasti otteluvoitoin 3-4. Cassidy toimi Bruinsin päävalmentaja kauteen 2021-2022 saakka, jolloin hänet erotettiin tehtävästä joukkueen hävittyä pudotuspeleissä Carolina Hurricanesille ratkaisevassa 7. ottelussa.
14. kesäkuuta 2022 Vegas Golden Knights nimitti Cassidyn joukkueen uudeksi päävalmentajaksi. Cassidy onnistui valmentamaan joukkueen kauden 2022-2023 päätteeksi pudotuspeleihin. Joukkue eteni aina Stanley cupin finaaleihin saakka, ja voitti mestaruuden voitettuaan Florida Panthersin finaalisarjassa otteluvoitoin 4-1. Cassidy voitti ensimmäistä kertaa valmentajaurallaan Stanley Cupin.
Battlefield (pelisarja)

| Battlefield |
| --- | --- |

Kehittäjä:  Digital Illusions CE Easy-studio
Julkaisija:  Electronic Arts
Lajityyppi:  ensimmäisen persoonan ammuntapeli
Alusta:  Windows, PlayStation 2, PlayStation 3, Xbox, Xbox 360, PlayStation 4, Xbox One 
Ensijulkaisu:  Battlefield 1942 (2002)
Viimeisin julkaisu:  Battlefield 2042 (2021)
Aiheesta muualla
MobyGames
Lisää peliartikkeleitaVideopelien teemasivulla
Battlefield on Digital Illusions CE:n kehittämä ja Electronic Artsin julkaisema ensimmäisen persoonan ammuntapelisarja, jonka ensimmäinen osa Battlefield 1942 julkaistiin vuonna 2002. Perinteisistä ensimmäisen persoonan ammuntapeleistä poiketen pelisarja keskittyy ominaisuuksiltaan enemmän suuriin karttoihin, erilaisiin sota-ajoneuvoihin ja tiimityöskentelyyn.
Aiheesta muualla

Battlefieldin viralliset kotisivut (englanniksi)
Böhse Onkelz

| Böhse Onkelz |
| --- | --- |

Tiedot
Toiminnassa:  1980–
Tyylilaji:  hard rock, heavy metal, punk rock
Kotipaikka:  Frankfurt, Saksa
Jäsenet:  Kevin Russell, laulu   Stephan Weidner, basso   Matthias Röhr, kitara   Peter Schorowsky, rummut  
Levy-yhtiö:  Rock-O-Rama Records, 1984–1986   Metal Enterprises, 1987–1990   Bellaphon Records, 1991–1994   Virgin Schallplatten, 1995–2000   rule23 Recordings, 2000–2005  
Aiheesta muualla
Onkelz.com
Infobox OKNimi-testi OK: 
Böhse Onkelz on saksalainen rockyhtye.
Stephan Weidner
Stephan Weidner, Kevin Richard Russell ja Peter Schorowsky perustivat Böhse Onkelzin marraskuussa 1980 Frankfurt am Mainissa. Vuonna 1981 kokoonpanoon liittyi myös Matthias "Gonzo" Röhr, joka oli aiemmin soittanut kitaraa muun muassa Antikörper-yhtyeessä. Yhtye julkaisi ensimmäisen LP:nsä Der nette Mannin 1984. Böhse Onkelz hajosi 2005. Onkelz teki kuitenkin paluun 2014 ja järjesti 20. ja 21. kesäkuuta konsertit Hockenheimin radalle, johon saapui yhteensä 220 000 fania kuuntelemaan yhtyettä. Myös kesäkuussa 2015 yhtye kokosi faninsa Hockenheimringille. Vuorossa oli neljä konserttia (19., 20., 26. ja 27. kesäkuuta). Vuonna 2016 yhtye julkaisi LP:n Memento.
Yhtyettä on syytetty koko sen olemassaolon ajan äärioikeistolaisuudesta perusteena muun muassa alkuaikojensa kappaleet, esimerkiksi Türken raus (1981), SS-Staat (1981), ja Deutschland den Deutschen (1983), joiden tekstit käsittelivät ulkomaalaisten karkottamista ja holokaustin toteuttamista. Yhtye esiintyi varsinkin 1980-luvulla säännöllisesti uusnatsistisissa tapahtumissa. Myöhempinä vuosinaan yhtye on kuitenkin kiistänyt syytökset ja ottanut etäisyyttä aiempaan toimintaansa. Se on julistautunut epäpoliittiseksi ja myös kieltänyt poliittiset symbolit konserteissaan.
Tuotanto

| --- | --- |
 1982: Kill the Hippies – Oi! (EP)  1984: Der nette Mann  1985: Böse Menschen – Böse Lieder  1985: Mexico (EP)  1987: Onkelz wie wir…  1988: Kneipenterroristen  1989: Lügenmarsch (EP)  1990: Es ist soweit  1991: Wir ham’ noch lange nicht genug  1992: Live in Vienna  1992: Ich bin in dir (single)  1992: Heilige Lieder  1993: Weiß  1993: Schwarz  1994: Gehasst, verdammt, vergöttert …die letzten Jahre (Best Of)  1995: Finde die Wahrheit (single)  1995: Hier sind die Onkelz  1996: E.I.N.S. :  1997: Live in Dortmund (VHS + CD)  1997: Danke für nichts - Die CD zum Buch  1998: Terpentin (single)  1998: Viva Los Tioz  2000: Dunkler Ort (single)  2000: Ein böses Märchen… aus tausend finsteren Nächten  2001: Tour 2000 (DVD, VHS, CD)  2001: 20 Jahre – Live in Frankfurt (2 DVD + 2 CD)  2001: Gestern war Heute noch Morgen (Best Of)  2002: Keine Amnestie für MTV (single)  2002: Dopamin  2004: Onkelz vs. Jesus (single)  2004: Adios  2005: Live in Hamburg  2005: La Ultima / Live in Berlin (2 DVD)  2007: Vaya Con Tioz (4 DVD)  2016: Memento (CD, LP, Download)  2020: Böhse Onkelz
Black Mountain Side

| ”Black Mountain Side” Led Zeppelin |
| --- | --- | --- |

Kappaleen tiedot
 Albumilta: Led Zeppelin
 Julkaistu: 1969
 Tyylilaji: folk rock, raga rock
 Kesto: 02.05
 Levy-yhtiö: Atlantic Records
Led Zeppelinin muut kappaleet
| ”Your Time Is Gonna Come” (5) | ”Black Mountain Side” (6) | ”Communication Breakdown” (7) |
Black Mountain Side on englantilaisen hard rock -yhtye Led Zeppelinin instrumentaalikappale vuodelta 1969. Se julkaistiin yhtyeen esikoisalbumilla.
Kappale poikkeaa monella tapaa Led Zeppelinin tyypillisestä kappaleesta. Ainoa yhtyeen jäsen, joka soittaa kappaleessa, on kitaristi Jimmy Page. Hän myös sävelsi itse koko kappaleen. Kappaleessa kuullaankin vain kahta soitinta, kitaraa ja tablaa. Tablaa kappaleessa soittaa Viram Jasani.
Kitara on kappaleessa viritetty konserttivire E A D G H E :n sijasta D A D G A D - vireeseen, joka on tullut tunnetuksi folk-musiikissa.
C/2012 S4

| C/2012 S4 (PANSTARRS)> Löytäminen |
| --- | --- |
Löytäjä:  Pan-STARRS
Löytöpäivä:  28. syyskuuta 2012
Kiertorata
Apheli:  327306,32 AU
Periheli:  4,35 AU
Isoakselin puolikas:  163655,33 AU
Eksentrisyys:  0,99997
Kiertoaika:  ~66206929,20 a
Inklinaatio:  126,54°
Edellinen periheli:  28. kesäkuuta 2013
Seuraava periheli:  ~66208942
C/2012 S4 tai C/2012 S4 (PANSTARRS) on Aurinkoa kiertävä komeetta, joka löytyi Pan-STARRS-teleskoopilla vuonna 2012. Komeetan kiertoaika on yli 66 miljoonaa vuotta, ja ollessaan lähimpänä Aurinkoa komeetta ei tule lähemmäs kuin 4,35 AU:ta, mikä on Cerestä kauempana Auringosta.
Bruce Campbell

| Bruce Campbell |
| --- | --- |
 Bruce Campbell vuonna 2014.
Henkilötiedot
Koko nimi:  Bruce Lorne Campbell
Syntynyt: 22. kesäkuuta 1958 (ikä 66) Royal Oak, Michigan, Yhdysvallat
Ammatti:  näyttelijä
Puoliso:  Christine Deveau (1983–1989) Ida Gearon (1991–)
Näyttelijä
Aktiivisena:  1972–
Merkittävät roolit:  Ash Williams (Evil Dead) Sam Axe (Burn Notice)
Aiheesta muualla
www.bruce-campbell.com
IMDb 
Elonet
Bruce Lorne Campbell (s. 22. kesäkuuta 1958 Royal Oak, Michigan, Yhdysvallat) on yhdysvaltalainen näyttelijä, joka tunnetaan muun muassa pääroolistaan Evil Dead -elokuvasarjassa.
Campbellilla on rooleja muun muassa elokuvissa Pimeyden armeija (1992), Bubba Ho-Tep (2002) ja Sky High (2005). Elokuvien lisäksi Campbell on esiintynyt useissa televisiosarjoissa, kuten Veijari nimeltä Brisco, Burn Notice, Hercules, Xena ja Ash vs. Evil Dead. Hän on myös tehnyt äänirooleja animaatioihin ja videopeleihin. Campbell on kirjoittanut kirjat If Chins Could Kill: Confessions of a B Movie Actor (2002) ja Make Love the Bruce Campbell Way (2005).
Valikoitu filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 1978 | Within the Woods | Bruce | lyhytelokuva; myös vastaavana tuottajana |
| 1981 | Evil Dead | Ash Williams | myös vastaavana tuottajana |
| 1987 | Evil Dead II | Ash Williams | myös aputuottajana |
| 1988 | Mielipuoli kyttä | Jack Forrest |  |
| 1990 | Mielipuoli kyttä 2 | Jack Forrest |  |
1990: 
| Darkman | Final Shemp | cameorooli |  |
| 1991 | Lunatics: A Love Story | Ray | myös tuottajana |
| 1992 | Pimeyden armeija | Ash Williams | myös aputuottajana |
| 1996 | Pako L.A:sta | Beverly Hillsin korkein lääkintäviranomainen |  |
| 2002 | Spider-Man – hämähäkkimies | Quentin Beck | cameorooli |
2002: 
| Bubba Ho-Tep | Elvis Presley |  |  |
| 2004 | Spider-Man 2 – Hämähäkkimies 2 | Quentin Beck | cameorooli |
| 2005 | Sky High | Boomer |  |
| 2007 | Spider-Man 3 – Hämähäkkimies 3 | Quentin Beck | cameorooli |
| 2009 | Poutapilviä ja lihapullakuuroja | pormestari Shelbourne | äänirooli |
| 2011 | Autot 2 | Rodi Ruuti Riski | äänirooli |
| 2013 | Mahtava Oz | Winkie Guard | cameorooli |
2013: 
| Evil Dead | Ash Williams | kreditoimaton cameorooli |  |
| 2022 | Doctor Strange in the Multiverse of Madness | Pizzapappa | cameorooli |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta |
| --- | --- | --- | --- |
| 1993–1994 | Veijari nimeltä Brisco | Brisco County Jr. | 27 jaksoa |
| 1995–1999 | Hercules | Autolycus | 10 jaksoa; myös ohjasi 7 jaksoa |
| 1996–1999 | Xena | Autolycus | 8 jaksoa; myös ohjasi 2 jaksoa |
| 2000 | Jack of All Trades | Jack Stiles / Daring Dragoon | 22 jaksoa; myös vastaavana aputuottajana |
| 2007–2013 | Burn Notice | Sam Axe | 111 jaksoa |
| 2015–2018 | Ash vs Evil Dead | Ash Williams | 30 jaksoa; myös vastaavana tuottajana |
| 2015 | Fargo | Ronald Reagan | 2 jaksoa |
Aiheesta muualla

Kuvia tai muita tiedostoja aiheesta Bruce Campbell Wikimedia Commonsissa
Bruce-Campbell.com – virallinen kotisivu
Bruce Campbell Internet Movie Databasessa. (englanniksi)
Bruce Campbell vuonna 2013.
Bill White

Bill White (1973)
William Earl ”Bill” White (26. elokuuta 1939 Toronto – 21. toukokuuta 2017) oli kanadalainen jääkiekkoilija ja valmentaja. Hän oli NHL:n parhaita puolustajia 1970-luvulla.
Aiheesta muualla

Bill White Legends of Hockey -sivustolla (englanniksi)
Bill White The Internet Hockey Databasessa (englanniksi)
Bernina International

| Bernina International AG |
| --- | --- |

 Berninan tehtaat Steckbornissa Bodenjärven rannalla.
Yritysmuoto:  osakeyhtiö (Aktiengesellschaft)
Perustettu:  1893
Perustaja:  Karl Friedrich Gegauf
Toimitusjohtaja:  Claude Dreyer
Puheenjohtaja:  Hanspeter Ueltschi
Kotipaikka:  Steckborn, Thurgau, Sveitsi
Toiminta-alue:  maailmanlaajuinen
Tuotteet:  ompelukoneet
Liikevaihto:  217 milj. Sfr (2018)
Henkilöstö:  1 035
Emoyhtiö:  Fritz Gegauf AG
Tytäryhtiöt:  15 yhtiötä
Omistaja:  Karl Gegaufin jälkeläiset
Kotisivu:  www.bernina.com
Infobox OKVirheellinen NIMI-arvo: 
Bernina International (aiemmin Fritz Gegauf AG) on sveitsiläinen ompelukonevalmistaja. Yhtiön pääkonttori sijaitsee Koillis-Sveitsissä Steckbornissa. Yhtiö aloitti koneiden valmistamisen vuonna 1893; tosin nimi Bernina on ollut käytössä vasta vuodesta 1932 alkaen.
Bernina Internationalilla on kaksi tehdasta, toinen Steckbornissa (vuodesta 1893) ja toinen Thaimaassa (vuodesta 1990). Yhtiö työllistää runsaat 1 000 ihmistä.
Fritz Gegauf -konserni

Ompelukoneita valmistavan Bernina Internationalin lisäksi Fritz Gegauf -konserniin kuuluvat ompelukoneiden myyntiyhtiö Crown Technics ja kuntolaitevalmistaja Proxomed. Konsernin liikevaihto oli vuonna 2018 yhteensä 251 milj. Sfr, josta Bernina Internationalin osuus oli 217 milj. Sfr.
Konemalli 105 1930-luvulta.
Malli 580 vuodelta 2011.
Aiheesta muualla

Kuvia tai muita tiedostoja aiheesta Bernina International Wikimedia Commonsissa
Salathé, André: Bernina (Sveitsin historiallisen tietosanakirjan artikkeli) Historisches Lexikon der Schweiz (HLS).  27.6.2002. Bern:  Stiftung HLS. (saksaksi), (ranskaksi), (italiaksi)
Belgian jääkiekkomaajoukkue

| Belgia |
| --- | --- |

Liitto:  Belgian jääkiekkoliitto
Valmentaja:   Jeffrey Van Iersel
Eniten otteluita:  Tim Vos (98)
Eniten maaleja:  Vincent Morgan (36)
Eniten pisteitä:  Vincent Morgan (78)
IIHF-ranking:  39. (27.5.2024)
Ensimmäinen ottelu
  Belgia 3–0 Ranska  (Bryssel, Belgia; 4. maaliskuuta, 1905) 
Suurin voitto
  Belgia 21–2 Uusi-Seelanti  (Geel, Belgia; 21. maaliskuuta, 1989) 
Suurin tappio
  Ukraina 37–2 Belgia  (Bled, Slovenia; 13. maaliskuuta, 1993) 
| Mitalit> Euroopan-mestaruuskilpailut  |
| --- | --- | --- |
|  Pronssia | Les Avants 1910 |  |
|  Pronssia | Berliini 1911 |  |
|  Kultaa | München 1913 |  |
|  Pronssia | Berliini 1914 |  |
|  Hopeaa | Wien 1927 |  |
Belgian jääkiekkomaajoukkue edustaa Belgiaa kansainvälisissä jääkiekko-otteluissa. Belgia on liittynyt Kansainvälisen jääkiekkoliiton IIHF:n jäseneksi jo vuonna 1908. Joukkue on voittanut jääkiekon Euroopan-mestaruuskisat vuonna 1913 ja saavuttanut hopeaa vuonna 1927 sekä pronssia vuosina 1910, 1911 ja 1914.
Belgia pelaa nykyisin 2. divisioonan maailmanmestaruuskilpailuissa. Vuonna 2021 maassa oli 800 rekisteröitynyttä miesjääkiekkoilijaa ja 14 jäähallia. Alkuvuonna 2022 joukkueen sijoitus Kansainvälisen jääkiekkoliiton ylläpitämässä maailmanrankingissa oli 39:s. Se oli joukkueen kaikkien aikojen huonoin sijoitus.
Sijoitukset > Olympialaisissa

1920 – 7.
1924 – 7.
1928 – 8.
1936 – 14.
1956 – B-sarja; 3.
Sijoitukset > Maailmanmestaruuskilpailuissa

Belgia on pelannut ennen vuotta 1995 maailmanmestaruuskilpailuissa myös vuosina 1930, 1933–1935, 1939, 1947, 1949–1952, 1955–1956, 1961, 1963, 1970–1971, 1975, 1977–1978, 1987 ja 1989–1994.
1995 – C2-sarja, 1.
1996 – D-sarja, 4.
1997 – D-sarja, 8.
1998 – D-sarja, 4.
1999 – D-sarja, 4.
2000 – D-sarja, 2.
2001 – 2. divisioona, 5.
2002 – 2. divisioona, 2.
2003 – 2. divisioona, 1.
2004 – 1. divisioona, 6.
2005 – 2. divisioona, 4.
2006 – 2. divisioona, 3.
2007 – 2. divisioona, 2.
2008 – 2. divisioona, 2.
2009 – 2. divisioona, 2.
2010 – 2. divisioona, 3.
2011 – 2. divisioona, 4.
2012 – 2. divisioonan B-lohko, 1.
2013 – 2. divisioonan A-lohko, 2.
2014 – 2. divisioonan A-lohko, 5.
2015 – 2. divisioonan A-lohko, 2.
2016 – 2. divisioonan A-lohko, 3.
2017 – 2. divisioonan A-lohko, 4.
2018 – 2. divisioonan A-lohko, 5.
2019 – 2. divisioonan A-lohko, 6.
2020 – 2. divisioonan B-lohkon kisat peruttiin koronaviruspandemian vuoksi.
2021 – 2. divisioonan B-lohkon kisat peruttiin koronaviruspandemian vuoksi.
2022 – 2. divisioonan B-lohko, 3.
Sijoitukset > Maailmanranking

2003 – 33.
2004 – 33.
2005 – 32.
2006 – 35.
2007 – 35.
2008 – 34.
2009 – 33.
2010 – 36.
2011 – 35.
2012 – 36.
2013 – 34.
2014 – 36.
2015 – 34.
2016 – 32.
2017 – 32.
2018 – 37.
2019 – 37.
2020 – 36.
2021 – 36.
2022, helmikuu – 39.
B. Virtanen

B. Virtanen
B. Virtanen on Ilkka Heilän piirtämä suomalainen sarjakuva, jossa esiintyy samanniminen päähenkilö. Sarjakuva on muodoltaan yhden rivin strippi ja ilmestyy sanomalehdissä. Yksirivisten strippien lisäksi B. Virtanen ilmestyy myös monirivisenä sunnuntaisarjana. B. Virtanen on satiiri erityisesti toimistotyöstä ja hierarkkiseen johtamiseen perustuvasta yrityskulttuurista.
Sarjakuvasta on ilmestynyt toistakymmentä albumia ja sen pohjalta on tehty yksi teatterinäytelmä sekä kaksi animaatiosarjaa.
Teokset ja muu media > Albumit

Albumien 1–23 julkaisijana toimi Arktinen Banaani. Albumista 24 eteenpäin julkaisijana on toiminut Otava.
Arkipäivän sankari (1997)
B. Virtanen ratsastaa jälleen (1997)
Arkistot avautuvat (1998)
B. Virtasen poika (1998)
B. Virtanen hyvällä tuulella (1999)
Projektin hallinta (2000)
Työn iloa (2001)
Sankarimatkailija (2002)
Organisaatiouudistuksia (2003)
Vihdoinkin kymppi (2004)
Työpaikkaromansseja (2005)
Pätkätyöläisen elämää (2006)
Negatiivisen ajattelun kurssi (2007)
Kritiikkipalaverin paikka (2008)
20 vuotta ja vieläkin väsyttää (2009, kovakantinen)
Ei töihin tulla rahaa kinuamaan! (2010, kovakantinen)
Brändityöryhmä esittää: (2011, kovakantinen)
Hyvä veli -verkosto iskee! (2012, kovakantinen)
Uusien ohjeiden muutoksien korjaukset (2013, kovakantinen)
Hometta rakenteissa (2014, kovakantinen)
Sosiaalista mediaa (2015, kovakantinen)
Eväät on syöty (2016, kovakantinen)
Työilmapiiritutkimuksen tulokset (2017, kovakantinen)
Ajasta jäljessä (2019, kovakantinen)
Uuden äärellä (2021, kovakantinen)
Etätyömiehen paluu (2023)
Teokset ja muu media > Muita kokoelmia

B. Virtanen huvittaa kissaa (2003)
Lähikuvassa B. Virtanen (kovakantinen 15-vuotisjuhlakirja)
Kirjasto 1 (2005, sisältää albumit 1–3)
Kirjasto 2 (2006, sisältää albumit 4–6)
Konttorikirja (2007)
Kirjasto 3 (2008, sisältää albumit 7–9)
Kotikirja (2009)
Konttoripikkujättiläinen (2012)
Teokset ja muu media > Animaatiot

B. Virtasesta on ilmestynyt animaationa 6-minuuttinen pilottijakso B. Virtanen Normipäivä, sekä sen pohjalta 7 kpl minuutin mittaista jaksoa. Audiovisuaalisen kulttuurin edistämiskeskus (AVEK) myönsi apurahan vuonna 2020 Ambitio Group Oy:lle B. Virtasen animaatiosarjan pilottijakson tekoa varten.
Yle julkaisi 14. maaliskuuta 2022 20-osaisen animaatiosarjan B. Virtanen. Sarjan jaksot ovat noin minuutin mittaisia, ja ne ovat katsottavissa Yle Areenassa.
Aiheesta muualla

Timo Ronkainen: B-luokan jokamies juhlii. Kvaak.fi 19.2.2004.
S. Santikko: B. Virtanen ei väsy. Kvaak.fi 5.9.2008.
Jukka Laine: Noin 40-vuotias suomalainen mies täyttää 20 vuotta! Kvaak.fi 5.8.2009.
B. Virtasen animaatiot Youtubessa
B. Virtanen -animaatiosarja Yle Areenassa
Bella Agossou

| Bella Agossou |
| --- | --- |

Henkilötiedot
Syntynyt: 1981  Savalou 
Bella Agossou (arabiaksi بيلا أجوسو; s. 1981, Savalou, Benin) on beniniläinen, espanjalaisissa elokuvissa esiintynyt näyttelijä.
Ura

Bella Agossou aloitti uransa Beninissä teatterinäyttelijänä hänen luomassaan ja kehittämässään "Sonangnon" -ryhmässä.
Neljä vuotta ryhmän perustamisen jälkeen hän muutti Espanjaan vuonna 2002. Siellä hän opetteli katalaanin ja espanjan kielet, jotta voisi jatkaa näyttelijän uraansa. Hän näytteli elokuvassa Un cuento de Navidad (Joulutarina). Siinä hänellä oli johtava rooli naisena, jota poliisi etsii puuttuvien paperien takia laittomana maahanmuuttajana.
Myöhemmin kriitikot ylistivät Bella Agossoun näyttelemiä rooleja useissa afrikkalaisissa ja kansainvälisissä elokuvissa, kuten Los Nuestros, Moranetta, Nadalin cuento ja Palmeras en la Nieve . Agossou esitteli lehdistölle 13. heinäkuuta 2017 NOK-nimisen myymälän.
Elokuvat

| Vuosi | Elokuva | Rooli | Huomautuksia | Viite>  |
| --- | --- | --- | --- | --- |
| 2008 | El cor de la ciutat |  |  |  |
| 2009 | Nadalin cuento | Maria | Kotielokuva |  |
| 2010 | Johan Primero | Doris |  |  |
| 2010 | Catalunya über alles! |  |  |  |
| 2011 | Alakrana | Traductora Embajada | minisarja |  |
| 2011 | Catalunya über alles! | Dona cobrador |  |  |
| 2012 | Tengo ganas de ti | Boxeadora |  |  |
| 2013 | Kubala, Moreno i Manchón |  |  |  |
| 2013 | Un cuento de Navidad |  | Kotielokuva |  |
| 2013 | Syntynyt |  |  |  |
| 2014 | Palmuja lumessa | Oba |  |  |
| 2014 | Los Nuestros |  |  |  |
| 2015 | Kubala, Moreno i Manchón | Rut | TV-sarja |  |
| 2016 | Punaiset housut |  |  |  |
| 2017 | El Cuaderno de Sara | Masira |  |  |
| 2019 | Manual de supervivència | Itse | TV-dokumentti |  |
| 2020 | Caronte |  | TV-sarja |  |
| 2020 | Musta ranta | Bebe |  |  |
| 2020 | Adú | Safí |  |  |
| 2020 | Pienet linnut | Fifi | TV-sarja |  |
| 2021 | La templanza (Viinitarha ) | Trinidad | TV-sarja |  |
Aiheesta muualla

Bella Agossou Internet Movie Databasessa. (englanniksi)
Quand Bella Agossou révèle le Bénin Outre-mer (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bella Agossou
Käännös suomeksi
Ml

Ml tarkoittaa seuraavia:
millilitra, tunnus ml, tilavuuden yksikkö
megalitra, tunnus Ml, tilavuuden yksikkö
malajalam, ISO 639-1 -koodi ml, kieli
Mali, ISO 3166-1 -koodi ML, valtio tai muu maantieteellinen alue
1050, roomalaisin numeroin ML, lukusana
moottorilaiva, ml., polttomoottorin avulla kulkeva laiva
miinalaiva, ml, sota-alus
ML, ohjelmointikieli
maahanlasku, ml, sotilasjoukkojen lasku ilma-aluksesta maahan
maalaisliittolainen, ml, Maalaisliiton jäsen
Mikkelin lääni, Ml., entinen lääni Suomessa
merilaki, ML, laki
Mainostajien Liitto, ML, mainostavien yritysten järjestö
Master of Laws, M.L., anglosaksinen akateeminen arvo oikeustieteen alalta
Marielund, liikennepaikkalyhenne Ml,  rautatieliikennepaikka Upsala–Lenna Järnvägillä Ruotsissa.
mukaan luettu(i)na, ml.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ml”, voi hakea sivunnimihaulla, laajalla sivunnimihaulla tai tekstihaulla.
Bluff Brothers

Bluff Brothers (Vesa-Matti Loiri, Spede Pasanen, Simo Salminen) Spede Show’ssa 1985.
Bluff Brothers oli Spede Pasasen luoma kuvitteellinen musiikkiyhtye. Ensimmäistä kertaa Bluff Brothers esiintyi vuonna 1961 elokuvassa Mullin mallin. Elokuvassa yhtyeen kokoonpano oli Matti Kuusla, Spede Pasanen ja Pentti Nevaluoma. Myöhemmin yhtye tuli tunnetuksi Spede-ohjelmien (Spede Show, Spedevisio, 50 pientä minuuttia) sketseistä. Bluff Brothers -sketsejä tehtiin vuoteen 1987, jolloin viimeinen Spede Show valmistui. Sketsien mukaan Bluff Brothers on suomeksi ”hänen erittäin kova sininen leipänsä” (blu = sininen, ff - forte fortissimo = erittäin kovaa, brot = leipä, hers = hänen).
Vuonna 1984 kuvattua Bluff Brothersin -musiikkiesitystä käytettiin Speden Spelit -peliohjelman alku- ja lopputunnuksena vuosina 1994–2001.
Jäsenet

Spede Pasanen 1961–2001
Pentti Nevaluoma 1961
Matti Kuusla 1961
Simo Salminen 1964–2001
Vesa-Matti Loiri 1968–2001
Bruce Davison

| Bruce Davison |
| --- | --- |
 Bruce Davison
Henkilötiedot
Syntynyt: 28. kesäkuuta 1946 (ikä 78) Philadelphia, Pennsylvania, Yhdysvallat
Ammatti:  näyttelijä
Puoliso:  Lisa Pelikan (1986–2006) Michele Correy (2006–)
Näyttelijä
Aktiivisena:  1968–
Merkittävät roolit:  Walt Henderson (Harry ja Hendersonit) Howard Finnigan (Short cuts – oikopolkuja) Senaattori Kelly (X-Men, X-Men 2)
Aiheesta muualla
Viralliset kotisivut
IMDb 
Elonet
Bruce Davison (s. 28. kesäkuuta 1946 Philadelphia, Pennsylvania, Yhdysvallat) on yhdysvaltalainen näyttelijä.
Davison saavutti alun alkaen mainetta teatterissa, mutta on sittemmin menestynyt myös elokuvissa. Niiden joukossa ovat Mansikoita ja verta (1970), Short cuts – oikopolkuja (1993), Mallioppilas (1998) ja Valamiehet (2003). X-Men-elokuvissa Davison esittää Robert Kellyä.
Elokuvasta Ikuinen ystävyys (1990) Davison oli vuonna 1991 ehdolla parhaan miessivuosan Oscar-palkinnon saajaksi. Hän on voittanut kaksi Golden Globea ja ollut kahdesti ehdolla Emmy-palkinnon saajaksi.
Davison on lisäksi nähty muun muassa televisiosarjoissa Terminator: The Sarah Connor Chronicles ja Ritari Ässä sekä elokuvassa Rangaistuspartio.
Hän oli naimisissa näyttelijä Lisa Pelikanin kanssa vuosina 1986–2006. Vuonna 2006 hän solmi eron jälkeen uuden avioliiton Michele Correyn kanssa.